Պարզ զուգադիպություն (ֆիլմ)

**«Պարզ զուգադիպություն»** (), Ֆրանսիայի և Լյուքսեմբուրգի կինոգործիչների համագործակցությամբ նկարանայված իրանական ֆիլմ, որի սցենարի հեղինակը և ռեժիսորը  իրանական կինեմատոգրաֆի «նոր ալիքի» հայտնի ներկայացուցիչ Ջաֆար Փանահին է։ Իրանի կառավարությանը քննադատող և մի քանի անգամ բանտարկված Փանահին ֆիլմը նկարահանել է առանց Իրանի իշխանությունների պաշտոնական թույլտվության։

Ֆիլմի համաշխարհային պրեմիերան կայացել է 2025 թվականի մայիսի 20-ին Կաննի 78-րդ միջազգային կինոփառատոնի հիմնական մրցույթում, որտեղ այն արժանացել է «Ոսկյա արմավենու ճյուղ» մրցանակին։ Ֆրանսիայում ֆիլմը կինոթատրոններում կցուցադրվի 2025 թվականի սեպտեմբերի 10-ին՝ «Memento» կինոստուդիայի կողմից։

## Սյուժե
Էղբալը իր հղի կնոջ հետ ավտոմեքենայով պատահաբար բախվում է շանը և սպանում նրան։ Բախման հետևանքով լրջորեն վնասվում է նրա մեքենայի շարժիչը, և կարճ ժամանակ անց մեքենան խափանվում է։ Նա կանգ է առնում Վահիդին պատկանող մոտակա ավտոտնակի մոտ, որը նկատում է, որ Էղբալը նման է այն սպային, որը նրան տանջել է բանտում և կործանել նրա կյանքը։ Վահիդը հետապնդում է տղամարդուն և առևանգում նրան: Վահիդը պատրաստվում է նրան կենդանի թաղել, սակայն սկսում է կասկածել նրա ինքնության հարցում և կապ է հաստատում նախկին բանտարկյալների հետ՝ հաստատման համար։

Հետագայում այդ մարդիկ սկսում են խորհել՝ արդյոք արդարացվա՞ծ է իրենց բռնությունը, և արդյոք իսկապե՞ս Էղբալն է այն մարդը, ում մեղադրում են։

## Արտադրություն
Ջաֆար Փանահին նախկինում իր աշխատանքներում քննադատել է Իսլամական Հանրապետության քաղաքականությունը։ Ռեժիսորը ձերբակալվել է 2022 թվականին՝ 2010 թվականին վեց տարվա ազատազրկման և 20 տարվա աշխատանքի արգելքի դատապարտվելուց հետո։ Նրա ազատազրկումը մեծ քննադատության է արժանացել միջազգային մակարդակով։ 2023 թվականի փետրվարի սկզբին՝ գրեթե յոթ ամիս կալանքի տակ գտնվելուց հետո և 65 տարեկանում հացադուլ հայտարարելուց հետո, Փանահին ազատ է արձակվել։ Չնայած մասնագիտական արգելքին՝ նրան հաջողվել է շարունակել իր կինոնախագծերը Իրանում և ցուցադրել դրանք արտասահմանում։ Այսպես, նրա 2022 թվականի «Ոչ մի արջ» ("No Bears") ֆիլմը ներկայացվել է Վենետիկի 79-րդ միջազգային կինոփառատոնի հիմնական մրցույթում և արժանացել ժյուրիի հատուկ մրցանակին։

«Պարզ զուգադիպություն» ֆիլմի պրոդյուսերը եղել է հենց Փանահին, որը համագործակցել է Փարիզի «Les Films Pelléas» կինոընկերության ղեկավար Ֆիլիպ Մարտենի հետ։ Ֆիլմը Լյուքսեմբուրգի «Bidibul Productions» և Ֆրանսիայի «Pio & Co»  ընկերությունների համատեղ արտադրությունն է։ Հետարտադրական աշխատանքներն ավարտվել են Ֆրանսիայում։ Ըստ իրանական ընդդիմադիր «Ռադիո Ֆարդա» հեռուստաընկերության, ֆիլմը, ինչպես միշտ, ստեղծվել է առանց Իրանի Իսլամական Հանրապետության թույլտվության։ Որոշ աղբյուրների համաձայն՝ ֆիլմում դերասանուհիները չեն կրում հիջաբ, որը պարտադիր է կանանց համար ըստ իրանական օրենքի։

## Դերերում
*Վահիդ Մոբասսերի֊Վահիդ
*Մարիամ Աֆշարի֊Շիվա
*Էբրահիմ Ազիզի֊Էղբալ
*Հադիս Պակբաթեն֊Գոլրոխ
*Մաջիդ Փանահի֊փեսա
*Մոհամադ Ալի Էլյասմեհր֊Համիդ

## Ծանոթագրություններ

## Արտաքին հղումներ
* 

Կատեգորիա:2020-ականների պարսկերեն ֆիլմեր
Կատեգորիա:2020-ականների ֆրանսիական ֆիլմեր
Կատեգորիա:«Ոսկե արմավենու ճյուղ» մրցանակի դափնեկիր ֆիլմեր
Կատեգորիա:Իրանական դրամա ֆիլմեր
Կատեգորիա:Իրանական ֆիլմեր
Կատեգորիա:Պարսկերեն ֆիլմեր
Կատեգորիա:Ֆիլմեր վրեժի մասին
Կատեգորիա:Ֆիլմեր, որոնց գործողությունները տեղի են ունենում անապատում
Կատեգորիա:Ֆրանսիական թրիլեր ֆիլմեր